Lasipalatsinaukiolla on pitkä ja kirjava historia, jossa yhdistyvät komea arkkitehtuuri ja suuret suunnitelmat.

Lasipalatsinaukion alle rakennettu Amos Rex -taidemuseo on valmistunut. Rakennus luovutettiin museolle viime perjantaina, ja nyt siellä valmistellaan museon ensimmäistä näyttelyä, jonka on määrä avautua yleisölle 30. elokuuta.

Yli kaksi vuotta kaupunkilaisilta rakennustyömaan vuoksi suljettuna ollut Lasipalatsinaukio avataan jälleen heinäkuussa, jolloin se palautuu rennoksi julkiseksi tilaksi.